bavarian-nlp/barwiki-20250901 huggingface dataset:
Deponens

A Deponens (Pluaral "Deponenzia") is in da Gramatik a Verb (Zeidwort) wos nua in ana passivn Foam exisdiad, owa a aktive Bedeitung hod. Dea Begrif kimd aus'n Lodainischn (lat.: "deponere" = ableng, wekaleng, wekschmaissn), wai de antikn Geleatn glaubt hom, das des Verb sei aktive Foam weka gschmissn hod. Da Woatschdom lait si bai Deponens-Verbn fum Partizip Peafekt Passiv (PPP) o.
Deponens-Verbn gibts foa oim im klassischn Ladain, im Griachischn, in de skandinawischn Sprochn, auf Oidiarisch und a im Boarischn.
Da Deponens im Ladain.
Auf Ladain gibts a gonze Rai fu Deponenzia, dena eana Foam passiv ausschaud, de owa a aktive Bedeitung hpm. Im Infinitiv (Nenfoam) endn de ladainischn Deponens-Verbm oiwai auf "-i". 
Auf Ladain gibts owa a nua so gnende Semi-Deponenzia, oiso hoiwade Deponens-Verbn, de net in da Vagongaheit passiv ausschaun, owa a oiwai a aktive Bedeitung hom (zum Baispui: "audere", si wos draun; "gaudere", si iwa wos gfrain; 'solere", wos gwehnd sei; "fidere", fadraun).
Da Deponens im Boarischn.
In de boarischn Dialekt in Estareich und Boarn gibts a a boa Deponens-Verbn, denan eana Woatschdaum passiv ausschaud, de owa a aktive Bedeitung haum. Maunche fu denan, wia zan Baischbü s'Woat "gfrain" (sich freuen) kinan im Dialekt nua ois Deponens gsogt wean, wo hingeng dass im Hochdeitschn noamale aktive Verbn san. Soichane Wöata han bsondas fia Leit de ned guad Dialekt ren, oft schwiarig zan daleana.
Transitive Deponenzia.
Foigende Verbn han auf Dialekt Deponenzia, des hoast se schaun passiv aus, wais de Foasübn "g-" dafoa haum, owa eana Bedeitung is komplet aktiv. Teiwais is des hochdeitsche Equivalent koa Deponens, wos de Soch a weng kompliziad mocht.
'* - in de westmitlboarischn Dialekt in Owa- und Niadaboarn kau ma "launga" a ois ned-Deponens song. Wia zan Baischbü in: "Laung amoi hii do. Laung zua! Laungz gscheit zua!"
Reflexive Deponenzia.
Foigende Deponenzia han genau so aktiv, obwois ausschaun wia a passives Woat mid da Foasüm "g-" dafoa. De do han owa reflexiv und brauchan umbedingt a Peasonalpronom dazua.
Homonyme.
Ned zan fawegsln mid Deponenzia han im Boarischn soichane Wöata, wo da Infinitiv und s'Partizip Peafekt Passiv komplet glaich ausschaun. Des bassiad wai de mitlboarischn Dialekt baim PPP oft de Foasüm "ge-" weka lossn. Im Siidboarischn, oiso in Diaroi, Keantn und dailwais im sidlichn Soizbuag und da untan Schdaiamoak, gibts soiche Homonyme ned, wai doat de Foasüm fum PPP ned weka lossn wiad. Baischbü fia mitlboarische Zeidwöata, wo da Infinitiv genau aso ausschaud wia des Partizip Peafekt Passiv han:
 bocha (=PPP).
Da Deponens in aundane Schbrochn.
An Deponens gibts natiali a in aundane Schbrochn, wia zan Baischbü im Oid- und im Neigrichischn, auf Oidiarisch und im Sanskrit, auf Hochdeitsch, in de skandinawischn Schbrochn, auf Holendisch und Japanisch. Auf Englisch und in de romanischn Schbrochn gibts owa im Untaschiad dazua iwahaupt koane Deponenzia.
Untafering

 
Untafehring (amtl: Unterföhring) is a Gmoa im obaboarischn Landkroas Minga und liegt am nordestlichn Stodrand vo Minga.
Gschicht.
Bevor Minga um 1158 grindt worn is, hot scho a bedeitnder Flussibergang iber d´Isar existiad, de Feringa Bruckn. Untafering is as easchte Moi 1180 ois sejbständiga Ort ("inferius Feringin") urkundle gnennt worn. Spada wors Bstandtei vo da Grofschoft Ismaning, wo zan Hochstift Freising zäjt hod. Seit am Reichsdeputationshauptschluss vo 1803 ghert da Ort zu Bayern. Duach de Vawoitungsreform in Bayern is mitm Gmoaedikt vo 1818 de heitige Gmoa entstandn.
Woppn.
Der gekrönte Mohr – der koana war – stellt an Bischof vo Freising dar, des blaue Bandl is de Isar und de Ziegelstoana illustrieren de Ziegelbrennereien in Untaföring, wos a recht a tonreiche Erdn gibt, de zur Ziegelherstellung abbaut worn is. Vui Felder in der Umgebung vo Untaföring liegn wega dem Tonabbau diafer als d´Umgebung.
Politik.
Gemeinderäte 2014-2020:
Wirtschaft.
Untafehring is oana vo de wichtigsten Medienstandort vo Deitschland.
Scho in de 1950a Joarn ham sich de RIVA Lichttechnische Betriebe ogsiedlt.
1962 hat da Bayerische Rundfunk (BR) und des ZDF de RIVA-Studios ibanomma.
1972 is de Taurus-Film gfolgt, de spaderne Kirch-Gruppe.
Seit 2000 findt se hier a da Sitz vo da ProSiebenSat.1 Media AG. Außerdem findst z Untafehring no de Premiere AG und Eiropas größter Kabelnetzbetreiber Kabel Deutschland. Oane vo de größten unabhängigen Filmproduktionsgesellschaften in Deitschland, de neue deutsche Filmgesellschaft, hat hier eanan Hauptsitz.
Neba Medienunternehmen san aber a namhafte Versicherungsunternehmen im Gewerbegebiet Untaföring östlich vo da S-Bahn S8 ogsiedlt. Größter Arbeitgeber is de Allianz SE mit rund 6000 Mitarbeitern, auch de ASIC Allianz Shared Infrastructure Services GmbH, da IT-Dienstleister und Tochtergesellschaft vo da Allianz SE mit´m Großrechenzentrum und no andere Gsellschaften vom Allianz-Konzern. In direkter Nachbarschaft hat de Swiss Re, die weltgrößte Rückversicherung, seit Dezember 2001 auch no an Standort mit uma 580 Mitarbeitern.
Wega den vuin Unternehmen is de Gmoa schuldenfrei und hat sogar Ricklagen vo 232 Millionen Euro anghaift.. Des san uma 30.000 Euro / Einwohner.
Gwässer.
Die Gmoa werd im Westen durch de Isar begrenzt. Im Bereich der Gemeinde Untaföring gibts a no an Poschinger Weiher, in Middlere-Isar-Kanal und in Feringasee.
Vakeah.
S-Bahnlinie 8 Geltendorf – M-Pasing – M-Hauptbahnhof – M-Ostbahnhof – Untafering – Flughafen Minga
S-Bahn fahrt im 20-Minuten-Takt immer um 00, 20 und 40 Minutn in beide Richtungen
Metrobuslinie: 
Linie 50 Moosach S – Petuelring – Studentenstadt – Untaföring Feringastraße – Johanneskirchen S-Bahnhof
Regionalbuslinien:
Linie 188 Untaföring – Minga Richard-Strauss-Straße (U4) – Daglfing S-Bahnhof 
Linie 231 Studentenstadt – Untaföring – Ismaning S-Bahnhof 
Linie 232 Ortsbus Untaföring (neue Buslinie seit 30. Oktober 2006) von da Fichtenstraß iba S-Bahnhof zur Feringastraß
Linie 233 Studentenstadt – Untaföring Park "up" Gewerbegebiet – Untaföring S-Bahnhof
Freia Mitoabeita

Oijs freia Mitoabeita – aa freischoffnd oda in oanign Branchn (vo Engl.) Freelancer gnennt – wead a Person bzeichnat, de fia a Untanehma Afträg ausfiat oda Projekte bdreit, ohne dobei in des Untanehman eigliadat zsein.
Obgrenzung vo de Bgriff.
Da Bgriff „freia Mitoabeita“ is voa oijm im Medien- unn Kulturbreich, oba aa bei Rechtsowejjt iabli.
Da Ausdruck „Freelancer“ is voa oijm in da Luftfoat, in da Weabe-, IT- unn Vaostoijtungstechnik-Branche iabli unn ko gleichbdeitnd mit am „freian“ oda „freischoffndn“ Mitoabeita vawendt wean. Des uaspringli englische Woat „Freelancer“ woa im Mitteloijta de Bzeichnung fia soijchane Ritta, de oijs Seijldna täti woan unn a so emnfoijs eisotzbzong engagiat unn bzoijt woan san (engl.: „lance“; zu dt.: „Lanze“). Heit findt ma Freelancer voa oijm in de Bruafsgruppn vo de Pilotn, Grafika, Webdesigna, Weabetexta, Programmiara oda Systemadministratoan. Freelancer, de in virtueijn Teams zsammaoabeitn, wean aa oijs „E-Lancer“ (vo engl. "electronic") bzeichnat.
Im gschäftlichn Oijdog wean de zvoa gnonntn Bzeichnunga oft synonym fia „Freibruafla“ vawendt. Zmindest aus Sicht vom (deitschn) Gsetzgeba ist des jedo foijsch. Noch dem sei Bgriffsauslegung guijt: Obwoij de meistn Frei"beruafla" aa frei'schoffand" san, is nua a gringa Deil der Frei'schoffandn" aa dotsächli Frei"bruafla" (aijso: Oghöariga vo de Frein Bruaf). Mim „Frei"bruafla"-Status“ san bsundane Pfliachtn, oba aa Privilegien vabundn. (So ko z. B. a obgschlossnas Universitätsstudium valongt wean, oba im Gengzuag wean a Bfreiung vo da Gweabesteia unn a freie Woij vom Oat vo da Bruafsausiabung zuagstondn).
Funktion.
Freie Mitoabeita san oft hou qualifiziat unn af bstimmde Afgomn spezialisiat (z. B. oijs Programmiera, Journalistn, Lektoan, Museums-Kuratoan, Musika, Dozentn, Rechtsowejjt). Kennzeichnand fia an frein Mitoabeita is sei persönliche Unobhängikeit. Da freie Mitoabeita is in da Gstoijtung vo seine Oabatsbdingunga im Wesentlichn frei unn formoij weda in zeitlicha, öatlicha oda fochlicha Hisicht de Weisunga vo am Aftroggeba direkt untawoafn. Ea is gwehnli net in de Organisationsstruktua vo am Aftroggeba eigliadat.
Entgeng da vo vuijn ognommanan Bhaptung sa Schauspuija koane Rechnungsstella, sundan bfristet Ogsteijte. Schauspuija sa sozialvasicharungspflichti unn af Lohnsteiakoat ogsteijt. Bsundaheit: 50/40-Reglung
Rezension

A Rezension (vo Lateinisch "recensio": Muastarung) oda aa Bsprechung is de schriftli niadaglegte Form von am Diskussionsbeitrog iaba an bstimmtn Gengstond von am obgrenztn Themanfeijd.
A soijchana Gengstond wead in da Regl oijwei vo mehrare Rezensionan bdocht, de net seijtn oananda widasprechande oda sogoa velli gengsätzlige Affossunga vadretn kinnan. Oij knopp eaöatande Ihoijtsbschreibung nemn kritischa Bweatung vo kultureijn oda wissnschoftlichan Schepfunga wia Biacha, Fuijm, Kunstweak, Konzeat, Buijd- unn Tondräga sowia mittlaweij aa vo Computaspuij oda Software buijt se im iabli gwoadnan Sprochgbrauch a gattungsmassige Untaform vo da oijs Sekundärliteratua weit driaba hinausgehandn Kritik, de se in ausfialichn Aufsätz unn Obhandlungan (Diskursn) breits seit am 17. Joahundat entweda in Zeidschriftnform, louse Blottsommlung (Fochperiodika) oda goa in Buachform af an Gengstond eana Btrochtung eilosst.
Errunganschoftn oda formale unn ihoijtliche Fehla wean do noch akademische Gpflongheitn detailliat bnonnt, sodoss soijch kritische Bsprechunga in da Wissnschoftsgmoaschoft a wichtigs Feedback dosteijn. Fia se gibts nochan aa spezieije Bibliographien, de soijchane Gottung daschliaßn, beispuijsweis de seit 1971 eascheinande "Internationale Bibliographie der Rezensionen wissenschaftlicher Literatur" (oft ledigli oijs "IBR" zitiat), de in vuij Bibliothekn voahondn is.
A weidane Bdeitung hot da Bgriff "Rezension" in da Literar- oda Textkritik, doat bzeichnat ea an Vagleich mehrana iabaliafata Textversiona. Duach Vagleich meglichst olla iabaliafata Ausgomn vo am Weak wead vasuacht, a meglichst originalgtreie Fossung heazsteijn.
Olla ondan "Rezensionan" oba san in da Regl Deil vo am Feuilleton unn wean fia de OijGmoaeit in Printmedien wia Dogeszeidunga, Zeidschriftn unn Magazin, in Rundfunk unn Feanseing sowia im Internet vaeffentlicht, findn oba fia de bsundas dodro Interessiatn natiali aa massiatn Eigong in de jeweijs dofia spezieij ausgrichtatn Foch- unn Themanzeidschriftn.
Aufgrund vo da si oiweij mea o Weabewiatschoft unn Lesa orientiarandn Nochfrog hot se oijs a Sundaform de sougnennte "Sommeijrezension" eagemn. In ia wean net zletzt aus redaktioneije Gemnheitn, wia dem von am Valag oijwei weniga dofia eigramtn Plotz, mehrare Weak mit ähnlicha Thematik im Zsammahong bsprocha unn wann scho net vagleichnd bweatet, so zmindest anonda gengiabagsteijt.
A Zsammafossung von am Ihoijt ohne Weatung bzeichnat ma dogeng oijs Abstract oda Referat.
"Wissnschoftliche Guatachtn" (Peer Review) untasuachn, ob a Weak iabahapts oijs a Buach oda in a Fochzeidschrift vaeffentlicht wean soij. Se bweatn net zletzt de Qualität dodrin troffana Aussong fiar a akademischs Fochgbiat noch ihra innan Schlüssigkeit etwaiga Neiarunga. Rezensionan oijs Deil vom Feuilleton higeng deana dozua, ogsichts vo da uniabasehboan Massn vo Publikationan a Orientierung unn Eioadnung z'gemn sowia sinnvoije Kafentscheidunga zua eameglichn. Zuijgruppn soijchana Rezensionan san beispuijsweis aa Bibliothekn.
Georg Kreisler

Georg Kreisler (* 18. Juli 1922 in Wean, † 22. Novemba 2011 in Soizburg) woa a östareichischa Kabarettist, Komponist, Satiriker und Schriftstöla.
Georg Kreisler is 1922 in Wean aufd Wöd kumma, is 1938 in de USA emigriat und 1955 noch Eiropa zruckkumma. Er hod zletzt in Soizbuag glebt. Er hod des Scherzn iwas Grauen auf de Spitzn tribn. Ea woa ra uneamiadlicha Prediga fias Menschliche, indem a den oiteglichn Waunsinn aufzagt hod.
Eigena Stü.
Kreisler hod an gaunz hintagründign, schwoazn Humor ghobt. Seine Liada san immer radikal gsöschoftskritisch.
Vü vo seine Liada san scho Klassiker woan: "Als der Zirkus in Flammen stand", "Zwei alte Tanten tanzen Tango", "Der Musikkritiker", "Der General", "Kapitalistenlied", "Meine Freiheit, Deine Freiheit", "Wir sind alle Terroristen", "Taubenvergiften im Park" und vui aundare.
Zum Vorwurf "Taubenvergiften im Park" warad vum Tom Lehrer gstoin, hod ea in seina Autobiographie „Die alten, bösen Lieder“ (Ueberreuter, Wien, 1989, S.33-36) gschrim: „Immerhin ein Novum: Normalerweise, wenn man etwas hört oder liest, das man schon vorher gehört oder gelesen hat, nimmt man an, es ist plagiiert. Manche machen es umgekehrt: Sie behaupten, dass ich mein Lied von einem ähnlichen, das ein paar Jahre nach meinem herauskam, gestohlen hätte. Ich habe das eindeutig bewiesen, es steht sogar auf dem Plattencover von Tom Lehrer, aber sie hören nicht auf.“
Belletristik

De Belletristik is a ausm Feijd vo de "belles lettres" heavoagangans Segment vom Buachmoakt. Da Breich is im 17. Joahundat zwischn am Moakt vo gleata Fochliteratua vo de Wissnschoften (de "lettres", da Literatua im eingtlichn Woatsinn) unn am Moakt billiga, zmeist sea rouh gstoijtata Biacha fiar as „oafoche Voijk“ entstondn. Aus de "belles lettres" is nochan, weniga franzesisch klingand, de „Belletristik“ woan.
Entwicklung.
Seit da Wendn ins 18. Joarhundat hod de Belletristik a broads Spektrum o Genres fia Lesa mit Gschmock umfosst, de weniga o Fochgleasomkeit interessiat woan, oijs o de modeanan unn elegantn Publikationan noch franzesischa Mod, wia se domoijs in gonz Eiropa glesn woan san. Aktueije politische Memoian, Roman, Journal, Poesie unn Klassika vo da Antikn in modeanan Iabasetzunga san im Zentrum vo dem Bgriffsfeijd gstondn.
Im Laf vom 18. Joarhundat is da Bgriff "belles lettres" aufm deitschn Buachmoakt aus da Mod kemma. Deitschsprochige Alternativbegriff hom se duachgsetzt: um 1700 „galante Wissnschoftn“, in da Mittn vom 18. Joarhundat „schene Wissnschoftn“, aufm Weg ins 20. Joarhundat nochan „schene Literatua“. Mit de afanandafoijgndn Begriffsbuijdunga hot se as Gottungsspektrum Schritt um Schritt auf Dramen, Roman unn Gdicht vaengt, am Keanbstond vo da „poetischn Nationalliteratua“.
Heitige Vawendung.
De Bgriffsvaengung vo da „schenan Literatua“ af de „poetische Nationalliteratua“ is bsundas vehement im deitschn Sprochram duachgsetzt woan, weijchana dodozua a nationals Diskussionsfeijd afbaut hot. Des deafat dofia vaontwortli sei, dass da deitschsprochige Buachhondl de oijde Bgriffsbuijdung iabalemn hot lossn, um an internationaln Moakt von am broadn Publikumsinteresse no benenna z'kenna.
De Belletristik umfosst no heit weitgengand as Spektrum, des de "belles lettres" im frian 18. Joahundat umfosst hom: Memoires, populärwissnschoftliche Biacha, Roman – kuaz as gsomte Feijd, aus dem de Nationalliteratuan entstondn san, eibett in an aktueijn internationaln Massnmoakt.
Ondas oijs de „Literatua“ is de Belletristik koa Untarichtsfoch unn de gseijschoftlichn Ausanandasetzunga entzong. S'gibt „Literatuakritika“, oba koane „Belletristikkritika“ – dodrum aa de eileitende Definition vo da Belletristik oijs „Segment vom Buachmoakt“. Heit wead da Bgriff vo da Belletristik olladings oft aa euphemistisch fia de reine Untahoijtungsliteratua (voa oijm leichte Roman) braucht. Im deitschsprochign Buachmoakt wead da Bgriff "Belletristik" seit da Mittn vom 20. Joahundat oba aa synonym zum im angelsächsischn Ram iablichn Terminus "Fiction" (oijs Gengsotz zua "Nonfiction") vawendt.
Kinda- unn Jungdliteratua

Kinda- unn Jungdliteratua bzeichnat oij jene literarische Weak, de zuijgrichtet fia Kinda unn Jungdliche oijs Lesa gschriemn oda iabaoabat wean. Se soijn zum oana duach oijtasgrechte Afbreitung de Woanehmung vo Umgebung, Gseijschoft unn Weijt föadan, zum ondan aa dea Untahoijtung deana. Oanige vo de Weak wean aa nua zua Untahoijtung gschriemn.
Sochbuach

Sochbuach (amtle: Sachbuch) is de deitschsprochige Bzeichnung fiar a Buach, des a bstimmts Sochthema fiar a Lainpublikum doasteijt. Sochbiacha hoaßn af englisch „non-fiction“ unn buijdn a so as Gengstick zua Belletristik bzw. „fiction“ (vo lateinisch „fictum“, dafundn).
Im Gengsotz dozua richt se a Fochbuach o de Spezialistn von am bstimmtn wissnschoftlichn od aa eppan vo am hondweaklichn Foch.
Fürth

Fiath (fränkisch: Färdd, dt.: Fürth), is a kroasfreie Stod im bayrischn Regiarungsbeziak Middlfrankn. Se buidd zamm mid de Städt: Niambeag und Erlangen a Städtdreieck, wos's Keanland van Boiungsraum Niambeag doastejd. Zamm mid Niambeg, Erlangen und Schwabach buidd Fiath oane vo de drei Metropoln in Bayern. Gmoasom mid iahm Umland buidn diese Städt de Eiropäische Metropolregion Niambeag, oane vo 11 Metropolregiona in Deitschland.
Stodgliedarung.
Nem an Haptort gibd's no 20 weitane Ortschoftn:
Beatsteaks

De Beatsteaks san a recht erfoigreiche deitsche Oitanativ-Rock bzw. Punk-Band.
Grindd woan is de Bande 1995 duach: Peter Baumann, Stefan Hircher, Alexander Rosswaag und Bernd Kurtzke. Kuaz nacha is da Arnim Teutoburg-Weiß ois Sänga und Gitarrist dazuakema.
Hoibzeig

A Hoibzeig is in da Fertigungstechnik a Stickal Metall oda a Kunststoff in Form vo na Plattn, am Blech, a Stanga oda am Rehrle. Wenn ma de ganze Gschicht vo am Material auf seim Weg vom Erz im Bergwerk bis zum fertign Bauteil btracht, is as Hoibzeig irgndwo in da Mittn drin, oiso hoibad fertig.
Geometrie und Gnauigkeit.
De Idee vo am Hoibzeig is, daß a Form hod, de as Weidaarban oafach macht. S' is d'Aufgab vo da Konstruktion und da Fertigungsplanung, daß ma Bauteile so plant, daß mit meglichst wenig Arbad aus am verfügbarn Hoibzeig gmacht wern kenna, bzw. das ma a Hoibzeig auftreibt, des meglichst guad zua dem gwünschnt Bauteil passt.
So gibts fia de vaschiednstn Anwendunga standardisierte Hoibzeig in de untaschiedlichstn Formen, Materialien und Qualitätn. Des gehd vo grobe Klätz bis zu hochpräzise gschliffne Stanga.
Weidavaarbeitung.
In fui Fälln werd de grobe Form vo dem Hoibzeig beibhoid, im oafachstn Foi werds nua auf de richtige Greass zuagschnin. Genauso guad kos aba a sei, daß des zuagschnitte Stickal Hoibzeig auf olle Seitn bearbad werd und des fertige Bauteil gor nix mehr mid da Form vom Hoibzeig zum doa hod.
Obgrenzung.
A Hoibzeig is auf jedn Foi wos Fests, mit a geometrisch bstimmtn aißan Form. Desweng zejn de foigndn Rohmaterialien ned zum Hoibzeig:
Bauteile, Bauelemente und Baustoana han a koane Hoibzeiga, weis so heagnumma wern, wia mas kaaft, oiso eingli scho fertig han.
Im Netz.
Buidl vo am Hoibzeiglaga vo da Universität Bielefeld
Johann Grill

Da Johann Grill (* 22. Oktoba 1835 z Ramsau; † 14. Jenna 1917), noch sein Hof in da Ramsau bei Bergsgodn hod man aa Kederbacher ghoassn, wor da Easchte, der wo de Watzmo-Ostwand aufi is und woa aa da easchte offizielle deitsche Beagfihra.
Easchtbeschdeigungan.
De easchte Iwaschreitung vom Großn Watzmo (Hocheck, Mittelspitzn, Südspitzn) mit seim Spezi, am Johann Punz.
Gipfe vom Kloan Watzmo mid seim Spezi, am Johann Punz
Mim Wiener Otto Schück is a in 14 Stund ois easchta duach de Watzmo-Ostwand gstiegn. De Routn hoaßt ma heid noch eam zua Ehr den Kederbacher-Weg.
Verso

Verso (lat. „"umdran", 'schwenkn"“) hoast de Hintaseitn fu am Bladl Bobia, am Papiarus, am Peagament oda fu an Gödschain. Bai mitloitaliche Biacha zöd ma oft de Peagamentbladl und ned wia in modeane Biache de Foada- und Hintaseitn fu am Bladl. Bai soichane oidn Kodizes is de Verso-Seitn oiso de Hintaseitn fu am Peagamentbladl, oda im aufgschloganen bundanen Buach de linke Seitn. Bai da Seitnaungob schreibt ma desweng de Numa fum Peagamentbladl und daun a hochgschdöds „v“, z. B. 76v, fia de Hintaseitn fum 76dn Bladl.
D'Foadaseitn hoast im Gengsoz dazua Recto.
Verso is heit a Fochbegrif in da Uakundnfoaschung, wai sunst sogt ma im Boarischn eha s'franzesische Fremdwoat fia Hintaseitn, nemli Reveas und a reveasian fia umdrau, mim Auto zum Baischbü.
Recto

Recto (lat. „"grod", "richdig"“) hoast de Foadaseitn fu am Bladl Bobia, am Papiarus, am Peagament oda fu an Gödschain. Bai mitloitaliche Biacha zöd ma oft Aunzoi fu de Peagamentbladl und ned wia fü Seitn a Buach hod. Dafia schreibt ma dazua, ob ma fu da Foada- oda fu da Hintaseitn fu dem Bladl ret. Bai soichane oidn Kodizes moand ma mid Recto-Seitn oiso de Foadaseitn fu am Peagamentbladl, oda im aufgschloganen bundanen Buach de rechde Seitn. Bai da Seitnaungob schreibt ma desweng de Numa fum Peagamentbladl und daun a hochgschdöds „r“, z. B. 76r, fia de Foadaseitn fum 76dn Bladl.
D'Hintaseitn hoast im Gengsoz dazua Verso.
Recto deaf ma ned fawegsln mid'n Woat "Rectum", wos a fu da söbn lodainischn Wuazl kimd, owa heit in da Medizin fian Enddarm schded.
Zeidung

As Woat Zeidung woa uaspringli da Begriff fia a bliabige Nochricht ("„Er bittet, vorgelassen zu werden, er hab' Euch eine wichtige Zeitung.“" - Friedrich Schiller, "Die Räuber", 1781); da Begriff hod jedoch im Laff van 18. Joarhundad a Bedeitungsvaendarung dafoahn. Heit vastähd ma dodrunta a periodisch eascheinands Druckeazeignis mid "aktuejm" Inhoijt (vgl. de sprichweatliche Wendung: "„Nix is ejda ois de Zeidung vo gestan.“").
Definiziona.
In oigmoansda Definizion is a Zeidung a Druckweak vo mäßigm Seitnumfong, des in kuazn periodischn Zeidsponnan, mindestns oamoi wechntli, effntli eascheind, Nochrichtn aus olla Weijd unn oin Gengstondsbereichn vamiddld unn vo jedamo kaifli eawoam wean ko. Via Kriterien miassn oiso gem sei, wann ma vo a Zeidung sprichd: "Aktualitet" (zeidnohe Berichteastottung), "Periodizität" (reglmeßigs Eascheina), Publizitet (fia Lesa zuagängli) unn "Universalitet" (inhoitliche Vuifoit).
A Zeidung is, ondas ois de Zeidschrift, a da Aktuajitet vapflichdds Presseorgan unn gliadad se zmoast in meahrare ihoitliche "Rubrikn" wia Politik, Lokoijs, Wiatschoft, Spoat, Feuilleton unn Immobilien, de vo eingstending "Ressorts" eastejd wean. A Ressort beoabat oiwei a bstimmds Themengebiet, a bstimmde Rubrik, fia des eingvaontwoatli unn unobhengig vo de ondan Ressorts is – wobei do de Grenzn zuanehmand z'gunstn vo am Konzept vo a "integriadn Redaktion" afgomspezifisch unn kompetenziwagreifnd weidgengehnd eihgebnd wean ("vgl." Newsdesk). Oftmois wean innahoib vo om Ressort de oanzlnen Themengebiete unta de Redakteur afteit, je noch Qualifikazion unn Wissn vo de Redakteur. De oanzlna Segmente vo a Zeidung hoassn Biacha (schweiz.: "Bünde").
De Redaktion is de Obteijung in om Zeidungs- oda Zeidschriftnvalog, de de journalistische Oabat eabringd. De Redaktionsoabat is af de Grundpfeila vo da Pressefreiheit gstitzd. In oana oda fia a Redaktion schreimn Redakteur, Pauschalistn, Journalistn, "Freie Mitoabeita" unn "Volontär", monchmoi aa exteane Expeatn.
Im Netz.
Ofäng unn Gschicht van Zeidungswesn.
Russland.
"Siehe dazu auch:" Pressegeschichte; zur Voraussetzung der massenhaften Verbreitung vgl. Geschichte der Post; Leonhard I. von Taxis
Ranna

Ranna (lateinisch "Beta vulgaris subsp. vulgaris var. conditiva", hochdeitsch "Rote Rübe" oda aa "rote Beete") is a Wurzlgmias, des zua Familie vo de Gänsefußgwächse (Amaranthaceae) ghert. In Östareich sogt ma a "Rauna" dazua.
Herkunft und Vawendung.
Da Ranna is mit da Zuckaruam und am Mangold vawandt und is mit de Röma nach Middleiropa kemma. Es werd fia Rohkost-Salat hergnumma oda ois Beilag dazuagem. Da Ranna is aa Bestandteil vom Labskaus und vom Borschtsch.
Vignette

 As Woat Vignette leit se vom franzesischn «vigne» fia Weinremn ob. S'bzeichnet uaspringli a Rondvaziarung im Buachschmuck. Hia bzeichnets Weinronkn, de ornamentoatig an Text oda an Titl vo am Buach vaziat homn (Titelvignette). Aa kleanare Zeichnunga oda Buijda, de oam drucktn Text bgleitnd beigsteijt wean unn net oijs Karikatur, Cartoon o. ä. bzeichnet wean soijn, wean neutral oijs Vignettn bzeichnet.
Daweij wead des Woat zmoast synonym fia Aufkleber oda Siegel bracht.
Literarische Gottung.
In da Literatuawissnschoft san Vignettn kuaze, impressionistische Szenan, de af oan Moment fokussian oda an Eidruck iaba a Figua, a Idee oda oan Oat vamittln. Soijchane Vignettn findn se insbsundane bei Theatastickl unn Drehbiacha, oba aa in narrativn Text wia Hemingways "In Our Time."
De Vignette grenzt dodobei o lyrische Forman.
In da qualitativn Foaschung bziagt se da Terminus aa af kuaze, in sih obgschlossane Szenan in Bobachtungsprotokoij.